بھارت میں کورونا وائرس کی وبا

بھارت میں کورونا وائرس کی وبا، 2019ء - 2020ء کا پہلا مریض 30 جنوری 2020ء کو سامنے آیا۔ یہ بیماری چین سے ساری دنیا میں پھیلی ہے۔ بھارت میں وزارت صحت و خاندانی بہبود، حکومت ہند اس کی مکمل نگرانی کر رہی ہے اور وقتا فوقتا ہدایات جاری کر رہی ہے۔ وزارت صحت کی ویب گاہ کے مطابق **26 جون 2020ء** تک کل **490,401** لوگ کورونا سے متاثر پائے گئے ہیں اور **15,301** کی موت ہو چکی ہے۔ **285,636** لوگ صحتیاب ہو چکے ہیں

اب تک دہلی،  ہریانہ،  کرناٹک،  مہاراشٹر اور اتر پردیش،  میں اس بیماری کا اثر زیادہ دیکھنے کو ملا ہے جس کی بنا پر وبائی بیماریوں کا ایکٹ، 1897ء نافذ کر دیا گیا ہے۔ کئی تعلیمی ادارے بند ہو چکے ہیں۔ کھیل، ثقافتی اور تعلیمی تقریبات موخر کی جا چکی ہیں۔ نیز بھارت نے فی الحال تمام بیرونی زائرین کی آمد پر پابندی لگا دی ہے کیونکہ کورونا کے زیادہ تر مریض باہر سے آئے ہیں۔

## شماریات

### بیرون ملک متاثر بھارتی باشندے
وزارت برائے خارجی امور کی اطلاع کے مطابق 18 ماترچ تک بیرون ملک 276 بھارتی کورونا سے متاثر ہوئے ہیں جن میں ایران میں 225 ہیں اور باقی متحدہ عرب امارات، اطالیہ، کویت، سری لنکا، رواندہ اور ہانگ کانگ میں ہیں۔

## رد عمل

13 مارچ 2020ء کو وزیر اعظم بھارت نریندر مودی نے نے تجویز دی کہ جنوبی ایشیائی علاقائی تعاون کی تنظیم کے ممالک مل کر اس وبا کا مقابلہ کریں۔ نیپال، مالدیپ، سری لنکا بھوٹان، بنگلہ دیش، افغانستان نے مودی کی اس تجویز کا خیر مقدم کیا۔ 15 مارچ کو جنوبی ایشیائی علاقائی تعاون کی تنظیم کے ساتھ ویڈیو کانفرنس کے ذریعے ملاقات کرنے کے بعد  انھوں نے سارک ممالک میں وبا سے لڑنے کے لیے  مختص کیے۔

### جی 20 اجلاس
مودی نے جی 20 اہم معیشتیں کا بھی ایک اجلاس طلب کیا تاکہ کووڈ19 سے لڑنے اور معیشتوں کو بچانے کی تدبیر کی جائے۔ روس، ریاستہائے متحدہ امریکا اور سعودی عرب نے اس فیصلہ کی ستائش کی۔
### حفاظتی تدابیر
تصغیر|وزارت صحت نے ایک بینر جاری کیا تھا|alt=|293x293px

بھارت میں جنوری میں ہی حفاظتی تدابیر کا نفاذ ہو گیا تھا۔ حکومت ہند نے شہریوں کو سفر سے متعلق ہدایات جاری کی تھیں۔ بالخصوص ووہان جانے سے منع کر دیا تھا جہاں تقریباً 500 بھارتی طلبہ زیر تعلیم ہیں۔ حکومت نے 7 بڑے ہوائی اڈوں کو چین سے آنے والے تمام لوگوں کی تھرمل اسکریننگ کرنے کی ہدایت دی ہے۔

مارچ کے آغاز میں حکومت نے ملک میں وبا کے بڑھتے قدم کو روکنے کے لیے حکمت عملی کا خطہ تیار کیا اور 7 وزارتوں کو مل کر کام کرنے کی تاکید کی: وزارت داخلی امور، حکومت ہند، وزارت دفاع، حکومت ہند، وزارت ریل، حکومت ہند، وزارت محنت و روزگار، حکومت ہند، وزارت اقلیتی امور، حکومت ہند، وزارت شہری ہوابازی، حکومت ہند اور وزارت سیاحت، حکومت ہند۔ مذکورہ وزارتوں نے باہم ایک خطہ تیار کیا اور اس پر عمل درآمد کیا جا رہا ہے۔
15 مارچ کو بھارتیہ جنتا پارٹی نے راجستھان میں کورونا وائرس کے حوالے سے عوام میں بیداری مہم کا آغاز کیا۔۔
انڈین اسپیس ریسرچ آرگنائیزیشن نے ضلع تراوننت یورم میں حفاظتی تدبیر کے اقدامات کیے۔ بایومیٹرک افنگر اسکیننگ کو ختم کیا گیا اور میٹینگ کو کم کیا جا رہا ہے۔ جگہ جگہ طبی معائنے کے جا رہے ہیں۔ 
17 مارچ کو حکومت ہند نے تمام ریاستوں کو سماجی دوری بنانے کی ہدایات جاری کی ہیں۔ شہریوں سے اپیل کی ہے کہ 31 مارچ تک بھیڑ میں جانے سے بچیں۔

## خط زمانی

### جنوری 2020ء
* ** 30 جنوری** کو کورونا وائرس کی بیماری کا پہلا معاملہ سامنے آیا۔ یہ کیرلا کا ایک طالب علم تھا جو ووہان یونیورسٹی سے لوٹا اور اس بیماری سے متاثر پایا گیا۔

### فروری 2020ء
* **2 فروری** کو دوسرا معاملہ سامنے آیا، یہ بھی کیرلا میں تھا۔ یہ مریض بھارت اور چین کا سفر کرتا رہتا تھا اور وہاں سے لوٹا تو اسے کورونا وائرس کی بیماری لگ چکی تھی۔
* ** 3 فروری** کو بھارت میں تیسرا مریض ملا جو کاسرگوڈ، کیرلا کا تھا۔ اس نے ووہوان کا سفر کیا تھا۔ البتہ یہ تینوں مریض اب صحت یاب ہو چکے ہیں اور انھیں انفیکشن سے نجات مل چکی ہے۔

### مارچ 2020ء

#### مارچ 1 تا 15
* **2 مارچ** کو وزارت صحت و خاندانی بہبود، حکومت ہند نے دو مزید مریضوں کی خبر دی: ایک 45 سال کا شخص دہلی کا تھا جس نے اطالیہ کا سفر کیا تھا اور دوسرا حیدرآباد، دکن کا 24 سالہ انجینئر تھا جو متحدہ عرب امارات سے لوٹا تھا۔ اس کے معاً بعد جے پور میں ایک اطالوی سیاح جو پہلے کورونا ٹیسٹ میں منفی پایا گیا تھا بعد میں مثبت پایا گیا اور اس طرح بھارت میں کل 6 معاملے سامنے آئے۔ حیدراباد کے جس انجینئر کو کورونا کا انفیکشن ہوا تھا وہ 88 لوگوں کے رابطے میں آچکا تھا۔ حکومت نے ان سبھی کا ٹیسٹ کیا بشمول اس کا شریک سفر جس نے اس کے ساتھ بنگلور کا سفر کیا تھا۔ حکومت تلنگانہ کے افسران خبر دی کہ اس انجینئر نے جن لوگوں سے ملاقاتیں کی ان میں سے 36 لوگوں میں کورونا کا انفیکشن پایا گیا گوکہ وہ ابھی ابتدائی مراحل میں تھے۔ بنگلور میں انٹیل کا ملازم جو اس انجینئر سے ملا تھا، اسے فی الحال الگ کر دیا گیا ہے۔ دہلی کے جس شخص کی تشخیص ہوئی تھی اس نے ایئر انڈیا میں سفر کیا تھا جس کے عملہ کے 15 افراد کو 14 دنوں کے لیے الگ تھلگ کر دیا گیا۔ اور آگرہ میں اس کے اہل خانہ کے 6 ارکان کو بھی الگ تھلگ کیا گیا۔ دہلی کے جس ریستوراں میں اس نے 28 فروری کو کھانا کھایا تھا اس کے عملہ کے تمام افراد کو 2 ہفتوں کے لیے الگ تھلگ رہنے کا حکم دیا گیا۔ نوئیڈا کے دو اسکولوں کے طلبہ نے یوم پیدائش کی تقریب میں شرکت کی تھی ان تمام کو ایک ہفتہ کے لیے الگ تھلگ کیا گیا اور اسکول کو بند کر دیا گیا۔
* **3 مارچ** ایک اطالوی زائر کی بیوی جے پور میں کورونا وائرس سے متاثر پائی گئی۔ اس کے نمونے مزید تحقیق کے لیے پونے بھیجے گئے۔  جنوبی دہلی کے اس ہوٹل میں 24 لوگ قیام پزیر تھے جن میں 21 اطالوی اور 3 بھارتی تھے۔ ان سب کو ٹیسٹ کے لیے آ ٹی بی بھیج دیا گیا۔
* **4 مارچ** آل انڈیا انسٹی ٹیوٹ آف میڈیکل سائنسز، دہلی کی رپورٹ کے مطابق اس اطالوی زائز کی بیوی سمیت کل 14 دیگر اطالوی مسافروں کا نتیجہ مثبت پایا گیا جنھیں گروگرام کے میدانتا ہسپتال میں الگ تھلگ کر دیا گیا۔ گروگرام میں ہی پے ٹی ایم کا ایک ملازم چھٹیاں بتاکر اطالیہ سے واپس لوٹا تھا اور وہ مثبتت پایا گیا۔ اب تک کل 29 مثبت معاملے سامنے آچکے تھے۔ اطالیہ کی لگژری کشتی ‘کوسٹا وکٹوریا‘ میں جو 459 لوگ سوار تھے کوچی میں سب کا ٹیسٹ کیا گیا۔
* **5 مارچ** غازی آباد، بھارت کا ایک ادھیڑ عمر شخص جس نے ایران کا سفر کیا تھا مثبت پایا گیا۔ کولکاتا میں مختلف ممالک سے آنے والے 1200 لوگوں کو الگ تھلگ کیا گیا۔
* **6 مارچ** مغربی دہلی کا ایک شخص ملائشیا اور تھائی لینڈ کا سفر کر کے لوٹا تھا وہ بھی وائرس سے متاثر پایا گیا۔
* **7 مارچ** جموں کا ایک شخص جنوبی کوریا سے لوٹا تھا اور ہوشیار پور کے دو اشخاص اطالیہ کا سفر کر کے آئے تھے اور وہ بھی متاثر پائے گئے مگر تصدیق ابھی باقی ہے۔ 7 مارچ کو وزارت صحت نے کل 3 مزید معاملوں کی تصدیق کی۔ دو لداخ سے اور 1 تمل ناڈو سے جو عمان سے ہو کر آیا تھا۔ لداخ والے ایران سے آئے تھے۔ 10 مارچ کو تمل ناڈو کا اکلوتا مریض منفی پایا گیا اور اس کے بعد ریاست میں کوئی نیا معاملہ سامنے نہیں آیا ہے۔
* **8 مارچ** پتانم تیٹا، کیرلا میں ایک ہی خاندان کے پانچ افراد کورونا وائرس سے متاثر پائے گئے۔ ان میں 3 اٹلی کا سفر کر کے آئے تھے جبکہ دو کو ان کے رہنے کی وجہ سے ہوا۔
* **9 مارچ** ایرناکولم میں 3 سالہ بچہ اطالیہ سے لوٹا اور وائرس سے متاثر پایا گیا۔ بچاو کے تحت والدین کو بھی الگ تھلگ کر دیا گیا۔ جموں و کشمیر میں ایک 63 سالہ خاتون بھی متاثر پائی گئی۔ ایک شخص آگرہ میں مثبت پایا گیا۔ وہ دہلی سے آیا تھا۔ ہوشیارپور، پنجاب، بھارت میں بھی ایک معاملہ سامنے آیا اور بنگلور کا ایک تکنیکی انجیئر ریاستہائے متحدہ امریکا سے لوٹا تھا وہ بھی مثبت پایا گیا۔
* **10 مارچ** کو انڈین کونسل آف میڈیکل ریسرچ نے کرناٹک میں 3 معاملوں کی تصدیق کی۔ وزیر اعلیٰ کیرلا پینارائے وجئے ین نے مزید 6 معاملات کی تصدیق کی۔ یہ سارے نئے وائرس سے متاثر زدہ پیتانامیتا کے تھے جہاں پہلے ہی 5 مریض موجود تھے۔ پونے میں مزید تین مریض سامنے آئے۔
* **11 مارچ** جے پور کا 85 سالہ شخص دبئی سے لوٹا تھا جو مثبت پایا گیا ممبئی میں دو مریض سامنے آئے۔ وزیر اعلیٰ ادھو ٹھاکرے نے ریاست میں 8 نئے معاملات کا انکشاف کیا جن میں 6 پونے سے اور 2 ممبئی سے تھے۔ اس کے بعد ناگپور کا ایک شخص امریکا سے لوٹا تھا جو مثبت پایا گیا۔
* **12 مارچ** بھارت میں COVID-19 کی وجہ سے پہلی موت ایک 76 سالہ شخص کی گلبرگہ، کرناٹک میں ہوئی۔ وہ 10 مارچ کو سعودی عرب سے واپس آیا تھا۔ نوئیڈا کا ایک سیاحتی رہنما مثبت پایا گیا جو اطالوی سیاحوں کو گھما رہا تھا۔ اس کے بعد لکھنؤ میں ایک کینیڈیا کی خاتون مثبت پائی گئی۔ مغربی دہلی میں ایک 69 سالہ خاتون مثبت پائی گئی اور مر بھی گئی۔ وہ جاپان، اطالیہ اور جینیوا جا کر آ چکی تھی۔
* **13 مارچ** دہلی میں کورونا سے ملک میں دوسری موت ہوئی۔ بنگلور میں گوگل کا ایک ملازم یونان سے لوٹا تھا، مثبت پایا گیا۔ کیرل کے دو لوگ بالترتین دبئی اور قطر سے لوٹے تھے مثبت پائے گئے اور ریاست میں کل 16 مریض ہو گئے۔ ایک پونے اور 2 ناگپور میں ئے مریض سامنے آئے اور ریاست میں کل 17 ہو گئے۔
* **14 مارچ** کو دو نئے معاملے ایوت محل۔، مہاراشٹر، ایک ایک تھانے، احمد نگر، ممبئی، کلیان، بھارت، کاموٹھے، واشی اور 5 نئے معاملے پمپری-چنچواڑ میں سامنے آئے۔ اسی دن حیدرآباد، دکن میں دوسرا معاملہ سامنے آیا اور جے پور میں ایک 24 سالہ نوجوان ہسپانیہ سے لوٹا تھا، مثبت پایا گیا۔
* **15 مارچ** اورنگ آباد، مہاراشٹر میں ایک خاتون مثبت ہائی گئی۔ وہ روس سے آئی تھی۔ اتر پردیش کا 12واں معاملہ اس کی راجدھانی لکھنؤ میں سانے آیا۔ کیرلا میں ایک ڈاکٹر اور برطانوی نزاد مثبت پائے گئے۔ تلنگانہ کا تیسرا معاملہ سامنے آیا۔ ایک اتراکھنڈ اور گلبرگہ میں ہائے گئے۔ جے پور راجستھان میں ایک اطالوی جوڑا اور دبئی سے واپس آیا ایک 85 سالہ شخص وائرس سے نجات پائے اور انھیں شفا ہوئی۔ البتہ پونے کا ایک شخص مثبت پایا گیا۔

#### مارچ 16 تا 31
* **16 مارچ** اوڈیشا میں ایک 31 سالہ جوان اطالیہ سے واپس آیا اور کورونا وائرس سے متاثر پایا گیا۔ یہ ریاست کا پہلا مریض تھا۔ مہاراشٹر میں 4 نئے معاملے سامنے آئے۔ 3 ممبئی اور 1 نوی ممبئی میں۔ کیرلا میں 3نئے معاملے اور کرناٹک میں ایک نیا معاملہ سامنے آیا۔ کرناٹک والا مریض ہیتھرو ایئرپورٹ سے واپس آیا تھا۔
* **17 مارچ** ممبئی میں 64 سالہ شخص کی موت ہو گئی اور یہ کورونا سے ملک میں تیسری موت تھی۔ فرانس سے واپس ہوئے دو لوگ [نوئیڈا]] میں مثبت پائے گئے۔ لداخ میں 3 نئے معاملات سامنے آئے- 2 لیہ اور 1 کارگل میں۔
* **18 مارچ**- سری نگر کے ضلع مجسٹریٹ نے جموں و کشمیر میں خطہ میں تمام غیر ملکی سیاحوں کے داخلہ پر پابندی لگا دی ہے۔

### تالہ بندی
22 مارچ کو حکومت ہند نے 75 ضلعوں 31 مارچ تک ملک بھر میں تالہ بندی کا فیصلہ کیا ہے۔ یہ تمام وہ ضلعے ہیں جہاں کورونا کے مریض پائے گئے ہیں۔ 23 مارچ کو دہلی میں 31 مارچ تک تالہ بندی کردی گئی ہے۔ صرف ضروری اشیا اور خدمات مہیا رہیں گی۔

## 2021ء میں کورونا کی دوسری لہر
2021ء کے تیسرے مہینے مارچ سے کورونا کی دوسری لہر کا آغاز ہوا جس کی شدت پہلی دو لہروں سے بھی تیز رہی۔ اس اثنا میں ویکسین بھی تیار ہو گئی جس سے ایک خاص آبادی کو ویکسین لگنے کا عمل شروع ہوا۔

### اپریل 2021ء
*  20 اپریل 2021ء: یومیہ اموات +1,757، کل اموات 180,550، کل کیس 15,314,714، نئے کیس +256,947، کل ٹیسٹ 267,894,549، کل صحتیاب 13,103,220، زیر علاج 2,030,944
*  21 اپریل 2021: یومیہ اموات +2,020، کل اموات 182,570 ، کل کیس 15,609,004، نئے کیس +294,290، کل ٹیسٹ 269,414,035، کل صحتیاب 13,269,863، زیر علاج 2,156,571 
*  26 اپریل 2021: یومیہ اموات +2,806، کل اموات 195,116 ، کل کیس 17,306,300، نئے کیس +354,531، کل ٹیسٹ 277,918,810، کل صحتیاب 14,296,640، زیر علاج 2,814,544 
*  30 اپریل 2021: یومیہ اموات +3,501، کل اموات 208,313 ، کل کیس 18,754,925، نئے کیس +386,829، کل ٹیسٹ 284,471,979، کل صحتیاب 15,369,362، زیر علاج 3,177,250 

### مئی 2021ء
*  1 مئی 2021: یومیہ اموات +3,518، کل اموات 215,353 ، کل کیس 19,543,236، نئے کیس +386,142، کل ٹیسٹ 288,337,385، کل صحتیاب 15,976,267، زیر علاج 3,351,616 
*  7 مئی 2021: یومیہ اموات +4,194، کل اموات 238,265 ، کل کیس 21,886,556، نئے کیس +401,271، کل ٹیسٹ 298,601,699، کل صحتیاب 17,917,013، زیر علاج 3,731,278 
*  16 مئی 2021: یومیہ اموات +4,090، کل اموات 270,319 ، کل کیس 24,683,065، نئے کیس +310,822، کل ٹیسٹ 313,017,193، کل صحتیاب 20,789,038، زیر علاج 3,623,708 

## مزید دیکھیے
* کورونا وائرس کی وبا، 2019ء - 2020ء
* کورونا وائرس
* کورونا وائرس کا مرض 2019ء

*  23 مئی 2021: یومیہ اموات +3,788، کل اموات 299,296 ، کل کیس 26,528,846، نئے کیس +243,777، کل ٹیسٹ 326,484,155، کل صحتیاب 23,418,523، زیر علاج 2,811,027 

*  28 مئی 2021: یومیہ اموات +3,558، کل اموات 318,821 ، کل کیس 27,547,705، نئے کیس +179,770، کل ٹیسٹ 336,969,353، کل صحتیاب 24,890,326، زیر علاج 2,338,558 

## حوالہ جات

زمرہ:ایشیا میں کورونا وائرس کی وبا، 2020ء
زمرہ:بھارت میں 2020ء
زمرہ:بھارت میں 2021ء
زمرہ:بھارت میں کورونا وائرس کی وبا، 2020ء
بھارت میں کورونا وائرس کی وبا، 2020ء
زمرہ:چھوٹے پیغام خانوں کا استعمال کرنے والے مضامین
زمرہ:صفحات مع گراف
زمرہ:کورونا وائرس کی وبا بلحاظ ملک و علاقہ، 2019ء - 2020ء
زمرہ:ویکی ڈیٹا سے مطابقت رکھنے والی مختصر تفصیل
زمرہ:خودکار پیمانے کے ساتھ متعدد تصاویر استعمال کرنے والے صفحات
زمرہ:بھارت میں 2023ء
زمرہ:بھارت میں آفات صحت
زمرہ:بھارت میں آفات
زمرہ:بھارت میں صحت
زمرہ:کووڈ-19
زمرہ:کورونا وائرس
زمرہ:آفات صحت